SL Uradni list Evropske unije C 143/28

OBVESTILO O VLOGI ZA DOVOLJENJE ZA RAZISKOVANJE TEKOČIH IN PLINASTIH OGLJIKOVODIKOV, IMENOVANO COSTA DEL SOLE

ITALIJANSKA REPUBLIKA – DEŽELA SICILIJA

DEŽELNI ODBOR ZA ENERGIJO IN GOSPODARSKE JAVNE SLUŽBE – DEŽELNI ODDELEK ZA ENERGIJO

DEŽELNI URAD ZA OGLJIKOVODIKE IN GEOTERMALNO ENERGIJO (U.R.I.G.)

2010/C 143/09

Družba Apennine Energy s.r.l. s sedežem v Rimu, via Alberico II 31, poštna številka 00193 (davčna številka in identifikacijska številka za DDV 01348720358), vpisana v rimsko gospodarsko zbornico pod številko 01348720358, je dne 18. decembra 2009 v skladu z deželnim zakonom dežele Sicilija št. 14 z dne 3. julija 2000, s katerim se prenaša in uporablja Direktiva 94/22/ES, deželnemu odborniku za industrijo, pristojnemu organu za podeljevanje rudarskih pravic na območju dežele Sicilija, s sedežem v Via Ugo La Malfa 87/89, 90146 Palermo, predložila vlogo za dovoljenje za iskanje tekočih in plinastih ogljikovodikov, imenovano Costa del Sole, na območju, ki obsega 4 152 ha (41,52 km2) in se nahaja ob južni obali Sicilije v pokrajini Caltanissetta. Območje zajema občini Butera in Gela.

Omenjeno območje na jugu, vzdolž obale med točkama D in E, meji na morje, v ostale smeri pa meji na prosta območja.

Območje za raziskavo razmejuje neprekinjena črta, ki povezuje 7 točk, ter obalni pas med točkama D in E.

Te točke so opredeljene, kot sledi:

A. jugozahodni vogal hiše Savorni na nadmorski višini 100 metrov (F. 272 III NE); B. trigonometrična točka na nadmorski višini 289 metrov pri Rocca d’Adamo (F.272 III NE); C. trigonometrična točka na nadmorski višini 75 metrov na območju Torre Manfria (F.272 III NE); D. točka, kjer se sečeta obalna črta in podaljšek črte, ki povezuje točki B in C (F.272 III NE); E. točka, kjer se sečeta obalna črta in podaljšek črte, ki povezuje točki F in G (F.272 III NO); F. trigonometrična točka na nadmorski višini 18 metrov pri gradu Castello di Falconara (F. 272 III NO); G. jugozahodni vogal hiše La Tenutella na nadmorski višini 59 metrov (F. 272 III NE).

Zemljepisne koordinate

Točke Vzhodna dolžina M. Mario Severna širina A 1° 42′ 23,39″ 37° 09′ 49,46″ B 1° 43′ 35,59″ 37° 09′ 41,35″ C 1° 41′ 11,19″ 37° 05′ 59,19″ D 1° 41′ 08,14″ 37° 05′ 53,11″ E 1° 35′ 57,97″ 37° 06′ 25,14″ F 1° 36′ 03,05″ 37° 06′ 29,39″ G 1° 38′ 33,56″ 37° 08′ 41,63″

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske unije; vloge, prejete po navedenem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki želijo pridobiti isto dovoljenje. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje, raziskovanje in izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998 s sklicevanjem na zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in kot navaja zgoraj navedeni zakon dežele Sicilije št. 14 z dne 3. julija 2000 (objavljen v Uradnem listu dežele Sicilije št. 32 z dne 7. julija 2000).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilije št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004, objavljenima v Uradnem listu dežele Sicilije št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je shranjena na Deželnem uradu za ogljikovodike in geotermalno energijo Deželnega oddelka za energijo, Via Ugo La Malfa 101, 90146 Palermo PA, ITALIA, kjer je na vpogled zainteresiranim stranem.